UMS mobil operatori logotipi internetda paydo bo‘ldi

2014-yil 15-oktabr kuni Mobile.uz forumida paydo bo‘lgan UMS mobil aloqa operatorining logotipi sobiq “MTS−O‘zbekiston” kompaniyasining Farg‘ona viloyatidagi bosh ofisi binosi oldida paydo bo‘ldi.

Farg‘ona shahridagi ofis kirish eshigi oldida UMS logotipi tushirilgan e’lon ko‘rsatilgan fotosuratni Facebook’dagi “Potrebitel.uz” guruhi foydalanuvchilaridan biri tomonidan qo‘yilgan.

Tasvirdan ma’lum bo‘lishicha, “MTS-O‘zbekiston” logotipidagi belgi o‘z o‘rnida qolgan, faqat “MTS” so‘zi o‘rniga “UMS” yozib qo‘yilgan. Ta’kidlash joizki, yangi kompaniya logotipi aynan shu ko‘rinishda bo‘lishi UMS vakillari tomonidan tasdiqlanmagan.